החברים של נאור

החברים של נאור היא קומדיית מצבים ישראלית אשר שודרה בערוץ 10, החל משנת 2006. יוצר הסדרה הוא נאור ציון אשר גם כתב וגם ביים את כל פרקי הסדרה, ובנוסף כיכב בהם.
שיר הפתיחה של הסדרה, "לא נרדמת תל אביב" נכתב, הולחן (והושר במקור) על ידי דני רובס, ומושמע בסדרה בביצועה של עדי כהן. את מעברוני המוזיקה שנשמעים במהלך הפרקים מנגן אבי סינגולדה. הסדרה שודרה במקור בערוץ 10 במשך 3 עונות עד אוגוסט 2011. ב-4 בספטמבר 2019 עברה הסדרה מערוץ 10 לערוץ 13 במסגרת שידורי רשת, עקב מיזוג הערוצים.

צילומי העונה הרביעית החלו באוגוסט 2016, והיא עלתה לשידור ב-23 בפברואר 2017 ושודרה עד חודש יוני באותה השנה. פרק הסיום של עונה זו הוקדש לזכרה של השחקנית רונית איבגי, אשר גילמה את אימו של נאור ב-3 העונות הקודמות ונפטרה מעט לפני הפקת העונה.

ב-2012 שודרה הסדרה בערוץ הוט קומדי סנטרל בשידורים חוזרים.
בשנת 2019 שודרה הסדרה בשידורים חוזרים בערוץ רשת 13.

ב-24 במאי 2022 הודיע ציון בעמוד האינסטגרם שלו כי התחיל לכתוב סרט המשך לסדרה המבוסס על הפרק סכסכן במאפיה, וכתב שהסרט יקרא סכסכן במאפיה 2.

סקירה 
הסדרה מתמקדת בארבעה חברים טובים, רווקים בשנות השלושים לחייהם, אשר גרים בלב תל אביב - נאור (נאור ציון), וייסמן (בני אבני), דדי (יובל סמו), עומרי (יוני זיכהולץ), מיקה (תמר קינן - עונה 1 ו-2) ודפי (מלי לוי - עונה שלישית, מירב פלדמן - עונה רביעית).

בתחילת כל פרק מופיע נאור מול קהל בקטע סטנד-אפ. הנושא עליו הוא מדבר בקטע הסטנד-אפ קשור בדרך כלל למאורע המרכזי בפרק. מבנה זה מרמז על מקורות ההשראה של ציון, ומטשטש במכוון את ההבדלים שבין הסטנדאפיסט נאור ציון לבין דמותו הבדיונית בסדרה. בדומה לסדרה פאזל, 'החברים של נאור' שואבת במודע השראה מסיינפלד, שהייתה לשם דבר בעולם הטלוויזיה של שנות התשעים, והיוותה השראה לקומדיות רבות.

הנושא המרכזי הנידון בכל פרק סובב סביב חייהם של ארבעה רווקים תל אביביים, תוך הקצנת מצבי היום-יום.

שחקנים

הדמויות הראשיות
נאור ציון (בתפקיד עצמו): הדמות הראשית בסדרה העובד כסטנדאפיסט. יש לו אובססיה לסדרות ילדות משנות השמונים ולסדרת סרטי מלחמת הכוכבים. בעל מצפון, ואופי נחמד, מכובד, וקומי לפי הסדרה. דוד של אורי.
דניאל וייסמן (בני אבני): חברו הטוב ביותר של נאור. השקט בחבורה, עובד כיזם מצבות ומנהל יחסי הציבור של נאור בכל הקשור להופעותיו. במהלך העונות, הוא ועומרי מנסים להשיג בחורות.
אלדד (דדי) הראל (יובל סמו) (עונות 1–3, אורח בעונה 4): חבר של נאור. טייס F-15 בצה"ל שהתגייס לחיל האוויר רק משום שחשב שכך ישיג בחורות. המצחיק בחבורה, בן אדם הגון, והציל את נאור ביחד עם החבורה מריקו קלדרון וסמי חג'ג' בכך שהתחפש לטוני קלפטה. חזר בפרק הסיום של עונה 4, התאהב ביעלי (דנה פרידר). בפרק האחרון בורח איתה מהחתונה שלה.
מיקה (תמר קינן) (עונות 1–2): ידידת נפש של נאור מהילדות, איתה נאור והחבר'ה מתייעצים לגבי בחורות, אך אף פעם לא מקשיבים לעצותיה. הקול הנשי בחבורה, אוהבת את החברים שלה, אבל שונאת שהם לא מקשיבים לה. הצילה את נאור ביחד עם החבורה עם דני קונפורטי מריקו קלדרון וסמי חג'ג'. רווקה.
עומרי (יוני זיכהולץ) (עונות 2–4, אורח בעונה 1): בלש פרטי, החבר "רע" של החבורה. הם לפעמים לא שמחים לקבלו בחזרה, אחרי שנזרק מבחורה, ועוזב את החבורה לכמה ימים, אך הוא מצליח לשכנע אותם בטענה שלכל חבורה יש חבר "רע" בה. נוהג לנסות להשיג בחורות ביחד עם ויסמן.
דפי (מלי לוי / מירב פלדמן) (עונה 3–4): מצטרפת בעונה ה-3 ומחליפה את מיקה בתפקיד הנשי בחבורה כחברה טובה של נאור שחזרה משהות ארוכה בחו"ל. ממכונת כ"משועממת" בחבורה, והחליפה את מיקה (תמר קינן) כקול הנשי בחבורה. בעונה השלישית מגולמת על ידי מלי לוי ובעונה הרביעית מגולמת על ידי מירב פלדמן.
נצח אזולאי (שלומי קוריאט) (עונה 4, אורח בעונה 3): חבר של נאור ואיש עסקים מוצלח מאוד. תחמן, ו"מלקק" לנאור, בדרך כלל כדי להשיג ממנו טובה.
בנג'י (ארז כהנא) (עונה 4): חברו של נאור. גרוש עם ילדים.

דמויות משניות
חנה ציון (רונית איבגי) (עונות 1–3): אמו השתלטנית של נאור. מתוארת לעיתים קרובות כקמצנית. דואגת לבנה. מכנה את נאור כ"עמלק" על כפיות הטובה שהוא מפגין לדאגות שלה. 
תמיר לנדאו (אהרון זילברברג) (עונה 1, אורח בעונה 2): בן זוגה של מיקה. מתנשא לגובה מטר ושלושים. נפרד ממיקה. עזר לנאור ולחבורה בנוגע לתביעה שלו נגד רוויטל רבילזדה (טל לוי). חכם.
פלוטו (דוד קיגלר): מעריץ של נאור, משמש כסנג'ר של החבורה. נוהג לקרוא לנאור "ביג'ומבום". בעל אופי ידידותי. תמים. לפי ציון הדמות מבוססת על ויועדה במקור לסטנדאפיסט והשחקן ירון ברלד.
אליעזר דלאל (משחק בתפקיד עצמו): הבעלים של פיצריית "הסובל" המיתולוגית בתל אביב, מקום המפגש הקבוע של הדמויות הראשיות. דלאל משמש כ"מנטור" של החבורה. נוהג להגיד "רק אני סובל". נשוי ואב לשני ילדים.
עינב (שני קליין) (עונה 4): שכנה של נאור בבניין. אשתו של אודי. שונאת ריחות מציקים, ואת הבניין הקודם.
אודי (אושרי כהן) (עונה 4): שכן של נאור בבניין. בעלה של עינב. נוהג לבקש טובות מהחבורה. חושש מאשתו.

שחקנים אורחים בולטים 
שירי מימון: (משחקת בתפקיד עצמה)
מעלים הידידים: (אורי גבריאל)
יעקב בודו: (משחק בתפקיד עצמו)
גאלה קוגן: (משחקת בתפקיד עצמה)
זאב רווח: (משחק בתפקיד עצמו)
אורי גלר: (משחק בתפקיד עצמו)
דודו טופז: (משחק בתפקיד עצמו)
יהודה ברקן: (משחק בתפקיד עצמו)
רותם סלע: (משחקת בתפקיד עצמה)
נטע אלחמיסטר: (משחקת בתפקיד עצמה)
מיכל דליות: (משחקת בתפקיד עצמה)
שני סווינגר / שונטל סויסה: (ענת מגן-שבו)
אושרת קוטלר: (משחקת בתפקיד עצמה)
סילבי כנאפו / סלבית כנף: (אניה בוקשטיין)
נוי לפידות: (יערה בנבנישתי)
ראומה: (מירב גרובר)
עלמה קידר: (נלי תגר)
רז חיטה: (מיכאל אלוני)
אילון: (עומר ברנע)
ולדי רוסטביף: (סמיון גרפמן)
יעלי: (דנה פרידר)
רותם: (שגיא ברייטנר)
צ'ייסר: (גיא הוכמן)
רז: (ליאור אליהו)
האסטרולוגית: (ריקי חיות)
אלירז שדה: (משחק בתפקיד עצמו)
יובל שם-טוב (משחק בתפקיד עצמו)
טוביס: (ליאור אשכנזי)
ברווז: (עידו מוסרי)

פרקים מיוחדים
במהלך הסדרה, מספר פרקים היו שונים מעלילת הסדרה המקורית או ארוכים מהרגיל. בעונה השנייה, פרק הסיום שודר כפרק כפול באורך שעה ונקראו "ספיישל המאפייה", אך בפועל אלו שני פרקים נפרדים שחוברו יחדיו. ב-19 באפריל 2011 שודר פרק מאחורי הקלעים עם ראיונות של צוות שחקני העונה. הפרק כלל גם פרטי עלילה על הפרקים הבאים:

"יש לה פיפל" - הפרק ששודר במסגרת העונה השנייה, עסק בשיטת מדידת המדרוג והפרומואים לקראת שידור הפרק פנו לבעלי שלט ה"פיפל-מיטר" שמודד את הרייטינג בערוצי הטלוויזיה. משום כך, שידור הפרק יצר ביקורת מצד ועדת המדרוג הישראלית שביקשה לא לפנות ישירות לצופים המסוימים האלה, כיוון שהדבר יכול ליצור אחוזי צפייה לא אמינים וכאלה שלא מייצגים את האוכלוסייה הכללית. הפרק זכה לנתון של 18.1%, שהיה גבוה מהממוצע של העונה השנייה שעמד על 14.1%.
"הפרחה הסמויה" - בעונה השלישית, הפרק "השנים הראשונות של הפרחה הסמויה" הוא למעשה פרק ספין אוף (Back door pilot) שעוקב אחרי דמותה של שונטל סוויסה (ענת מגן-שבו), שהופיעה בפרק "הפרחה הסמויה" בעונה השנייה של הסדרה. נאור ציון כתב על הפרק באתר הסדרה:  הדמויות הקבועות של הסדרה לא הופיעו בפרק, מלבד דלאל, וייסמן ונאור בסיום הפרק. הפרק זכה לרייטינג של 19.3% והפך לפרק הנצפה ביותר של הסדרה כולה. ציון מסביר שהתגובות שקיבל הפרק "הפרחה הסמויה" בעונה השנייה , ציין והוסיף . בינואר 2014 החלה בערוץ 2 של הזכיינית רשת קומדיית המצבים "עממיות", שנכתבה בהשראת הפרק "הפרחה הסמויה". השחקנית נטע גרטי החליפה את ענת מגן-שבו בתפקיד של "שונטל סוויסה", וכן השחקניות רותם זיסמן-כהן ואניה בוקשטיין לוהקו שוב לגלם את דמותן של "רונית יעקב" ו"סילבי כנאפו", החברות הטובות של שונטל.

טענות על אלימות מצד נאור ציון 
לקראת עליית העונה הרביעית של הסדרה שלח "ארגון השחקנים בישראל" מכתב לחברת "יואב גרוס הפקות" ולערוץ 10 המפיקים את התוכנית, ובו כתב הארגון בשם השחקנים טענות על אלימות מילולית ואף פיזית מצד נאור ציון. הטענות, שהגיעו מהשחקנים, אנשי הארט וההפקה של העונה הרביעית שעבדו עם נאור, מספרות על אווירה מאוד לא נעימה בסט הצילומים של הסדרה.

בין הדברים שנכתבו: 

למרות זאת, צילומי העונה הסתיימו כמתוכנן והיא עלתה לשידור ב-23 בפברואר 2017.

שידור הסדרה
העונה הראשונה שודרה בנובמבר 2006 כרצועת פריים שנייה לאחר "שומר מסך" וזכתה לפרק בכורה שגרף 13.1% רייטינג וממוצע עונתי של 10.5%. העונה השנייה שודרה בערוץ 10 מפברואר 2009 לאחר "הישרדות" וזכתה לפרק פתיחה של 18% וממוצע עונתי של 13.1%. 
העונה השלישית שודרה בערוץ 10 החל מאפריל 2011 ופרק הבכורה של העונה קיבל 18%. הפרק הנצפה ביותר של הסדרה הוא הפרק "השנים הראשונות של הפרחה הסמויה" שקיבל 19.3% והגיע למקום השני בטבלת התוכניות הנצפות ביותר לאותו ערב (אחרי חדשות 2).

התאריכים בטבלה מתייחסים לשידור הסדרה בערוץ 10 והמדרוג לשידור הראשון של הפרקים.

קישורים חיצוניים
 

 
 
 
 
 
 
 טל אסבט, עובדים על נאור ציון: "בן אדם אלים, נרקיסיסט ומגלומן", באתר וואלה! סלבס, 29 באוגוסט 2016

הערות שוליים

קומדיות מצבים ישראליות
סדרות טלוויזיה ישראליות שעלו לשידור בשנות ה-2000
ערוץ עשר: תוכניות וסדרות
תל אביב-יפו בטלוויזיה